Document ID: /roh_data/filtered/fineweb-2-filterrobots_roh.jsonl.gz/35253

Clubs professiunals da ballape e da hockey ch'han survegnì sustegn pervi da la crisa da corona ston reducir las pajas dals giugaders parzialmain per fin a 20%. Giugaders cun autas pajas ston purtar ina pli gronda perdita che giugaders cun bassas pajas. Uschia vul ins impedir che pajas excessivas vegnan finanziadas cun daners da la Confederaziun.
Suenter il Cussegl naziunal ha uss er il Cussegl dals chantuns approvà questa soluziun. En tut è previs per il sport in credit da 175 milliuns francs da la Confederaziun.